Komission asetus (EY) N:o 3223/94, annettu 21 päivänä joulukuuta 1994, hedelmien ja vihannesten tuontijärjestelmän soveltamista koskevista yksityiskohtaisista säännöistä



Virallinen lehti nro L 337 , 24/12/1994 s. 0066 - 0071

Suomenk. erityispainos Alue 3 Nide 64 s. 0139

Ruotsink. erityispainos Alue 3 Nide 64 s. 0139



KOMISSION ASETUS (EY) N:o 3223/94, annettu 21 päivänä joulukuuta 1994, hedelmien ja vihannesten tuontijärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 2753/94(2), ja erityisesti sen 23 artiklan 2 kohdan, ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92(3), sellaisena kuin se on viimeksi muutettuna asetuksella (EY) N:o 3528/93(4), ja erityisesti sen 3 artiklan 3 kohdan, sekä katsoo, että monenvälisten Uruguayn kierroksen kauppaneuvottelujen tulokset pakottavat luomaan uuden liitteessä esitettyjen tuoreiden hedelmien ja vihannesten tuontijärjestelmän; tämä järjestelmä perustuu tuotujen tuotteiden arvon ja Euroopan yhteisöjen tullitariffissa tarkoitettujen tulohintojen vertaamiseen, on tarpeen määritellä erän käsite, tämän asetuksen liitteessä luetellut helposti pilaantuvat hedelmät ja vihannekset toimitetaan enimmäkseen kaupintamyyntiin; tämä järjestelmä aiheuttaa erityisiä vaikeuksia näiden tuotteiden arvon määrittämisessä, tulohinnan, jonka perusteella tuontituotteet on luokiteltu yhteiseen tullitariffiin, on oltava joko yhtä suuri kuin kyseisten tuotteiden fob-hinta, johon on lisätty vakuutuskustannukset ja kuljetuskustannukset yhteisön tullialueen rajoille, tai yhtä suuri kuin yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(5) 30 artiklan 2 kohdan c alakohdassa tarkoitettu tullausarvo tai yhtä suuri kuin kiinteä tuontiarvo; kiinteiden tuontiarvojen menettely mahdollistaa Uruguayn kierroksen neuvottelutulosten täytäntöönpanon, nämä kiinteät tuontiarvot vahvistetaan liitteessä lueteltujen kolmansista maista jäsenvaltioiden edustaville tuontimarkkinoille tuotujen tuotteiden sellaisten hintanoteerausten painotetun keskiarvon perusteella, joista on vähennetty yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(6), sellaisena kuin se on viimeksi muutettuna asetuksella (EY) N:o 2193/94(7), 173 artiklan 3 kohdassa tarkoitetut määrät; komissio vahvistaa nämä arvot kunakin työpäivänä kunkin alkuperän osalta liitteessä luetelluiksi ajanjaksoiksi, tämän vuoksi jäsenvaltioiden on toimitettava säännöllisin väliajoin ja oikeaan aikaan komission toimivaltaisille viranomaisille kaikki tässä asetuksessa vaaditut tiedot kiinteiden tuontiarvojen laskemiseksi, näyttää tarpeelliselta antaa erityisiä säännöksiä siinä tapauksessa, että tiettyä alkuperää olevien tuotteiden hintanoteeraukset puuttuvat, tuojalla on mahdollisuus valita tuontituotteiden muu tariffiin luokittelu kuin kiinteän tuontiarvon perusteella tehty luokittelu; kuitenkin tässä tapauksessa ja tietyin edellytyksin kuten markkinahintojen vaihdellessa on aiheellista säätää niiden tullien suuruisen vakuuden antamisesta, jotka tuoja olisi maksanut, jos erän tariffiin luokittelu olisi tehty kiinteän tuontiarvon perusteella; vakuus vapautetaan, jos tietyssä määräajassa osoitetaan, että erän myyntiedellytyksiä on noudatettu; jälkitarkastusten osalta olisi täsmennettävä, että suoritettavat tullit kannetaan asetuksen (ETY) N:o 2913/92 220 artiklan mukaisesti; lisäksi olisi kohtuullista säätää, että kaikkien tarkastusten yhteydessä kannettavat tullit peritään korkoineen, viitehintajärjestelmän soveltamista koskevien yksityiskohtaisten sääntöjen vahvistamisesta hedelmä- ja vihannesalalla 9 päivänä elokuuta 1974 annettu komission asetus (ETY) N:o 2118/74(8), sellaisena kuin se on viimeksi muutettuna asetuksella (ETY) N:o 249/93(9), on edelleen voimassa kunkin liitteessä luetellun tuotteen osalta niiden markkinointivuoden alkuun asti, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa `erällä` tarkoitetaan tavaraa, joka on tarjottu myyntiin vapaaseen liikkeeseen luovuttamista koskevan ilmoituksen nimissä. Kunkin tulli-ilmoituksen on koskettava ainoastaan tavaroita, jotka ovat samaa alkuperää ja kuuluvat yhteen ainoaan yhdistetyn nimikkeistön koodiin. 2 artikla 1. Jäsenvaltioiden on kunkin tuotteen osalta ja liitteessä esitettyjen ajanjaksojen ajan kunakin markkinapäivänä ja kunkin alkuperän osalta ilmoitettava komissiolle viimeistään kello 12 (Brysselin aikaa) ensimmäisenä seuraavana työpäivänä: a) kolmansista maista tuotujen ja 3 artiklan 1 kohdassa tarkoitetuilla edustavilla tuontimarkkinoilla kaupan pidettyjen tuotteiden keskimääräiset edustavat hintanoteeraukset sekä merkittävät muilla markkinoilla tuontituotteiden huomattavien määrien osalta todetut hintanoteeraukset tai edustavien markkinoiden hintanoteerausten puuttuessa merkittävät muilla markkinoilla todetut tuontituotteiden hintanoteeraukset ja b) edellä a kohdassa tarkoitettuja hintanoteerauksia vastaavat kokonaismäärät. 2. Edellä 1 kohdan a alakohdassa tarkoitetut hintanoteeraukset todetaan: - kunkin liitteessä luetellun tuotteen osalta, - kaikkien saatavissa olevien lajikkeiden ja kokoluokkien osalta, - ja maahantuoja/tukkuportaassa tai tukku/vähittäisportaassa, jos hintanoteerauksia maahantuoja/tukkuportaassa ei ole käytettävissä. Niistä vähennetään asetuksen (ETY) N:o 2454/93 173 artiklan 3 kohdan kahdessa ensimmäisessä luetelmakohdassa tarkoitetut määrät. Edeltävän alakohdan mukaisesti vähennettävien kuljetus- ja vakuutuskustannusten osalta sovelletaan edellä tarkoitetun asetuksen 173 artiklan 4 kohtaa. 3. Edellä 2 kohdan säännösten mukaisista hintanoteerauksista, kun ne on todettu tukku/vähittäisportaassa, vähennetään ennakolta 9 prosentin suuruinen summa tukkuliikkeen kaupallisen marginaalin ottamiseksi huomioon, ja 100 kilogrammaa kohden 0,6 ecun suuruinen osatekijä käsittelykustannusten, verojen ja markkinointikustannusten ottamiseksi huomioon. 4. Edustavina pidetään: - I laatuluokan tuotteiden hintanoteerauksia, jos tämän luokan tuotteiden määrä edustaa vähintään 50 prosenttia kaupan pidetyistä kokonaismääristä; - I laatuluokan tuotteiden hintanoteerauksia, joita on täydennetty, kun tämän laatuluokan tuotteiden määrä edustaa vähempää kuin 50 prosenttia kaupan pidetyistä kokonaismääristä, II laatuluokan hintanoteerauksilla, joita sovelletaan sellaisenaan tuotemäärään, joka riittää kattamaan 50 prosenttia kaupan pidetystä kokonaismäärästä; - sellaisenaan sovellettavia II laatuluokan tuotteiden hintanoteerauksia, kun I laatuluokan tuotteet puuttuvat, jollei niihin ole päätetty soveltaa mukautuskerrointa, jos näitä tuotteita ei kyseisen lähtömaan tuotantoedellytyksistä johtuen pidetä tavallisesti ja vanhastaan laatuominaisuuksiensa takia kaupan I laatuluokkaan kuuluvina. Edellä kolmannessa luetelmakohdassa tarkoitettua mukautuskerrointa sovelletaan hintanoteerauksiin, kun niistä on vähennetty 2 kohdassa tarkoitetut määrät. 3 artikla 1. Seuraavia markkinoita pidetään edustavina: >TAULUKON PAIKKA> 2. Jäsenvaltioiden on ilmoitettava komissiolle edellä mainittujen markkinoiden tavanomaiset markkinapäivät. 4 artikla 1. Komissio vahvistaa jokaisena työpäivänä kullekin liitteessä luetellulle tuotteelle ja liitteessä lueteltuina ajanjaksoina kunkin alkuperän osalta kiinteän tuontiarvon, joka on 2 artiklassa tarkoitettujen hintanoteerausten painotettu keskiarvo, josta on vähennetty 100 kilogrammaa kohden 5 ecun kiinteä summa sekä tullimaksut arvotulleina. 2. Jos kiinteä arvo liitteessä lueteltujen tuotteiden ja soveltamisajanjaksojen osalta vahvistetaan tämän asetuksen mukaisesti, yksikköarvoa asetuksen (ETY) N:o 2454/93 173-176 artiklassa tarkoitetussa merkityksessä ei sovelleta. Edellä 1 kohdassa tarkoitettu kiinteä tuontiarvo korvaa tällöin sen. 3. Jos jonkin tuotteen tietylle alkuperälle ei ole voimassa kiinteää tuontiarvoa, voimassa olevien kiinteiden tuontiarvojen keskiarvoa sovelletaan. 4. Kiinteät tuontiarvot ovat voimassa niin kauan, kun niitä ei ole muutettu. 5. Poiketen siitä, mitä 1 kohdassa säädetään, liitteessä lueteltujen soveltamisajanjaksojen ensimmäisenä päivänä ja seuraavina päivinä, kun kiinteää tuontiarvoa ei ole voitu laskea, tuotteeseen sovellettava kiinteä tuontiarvo on sama kuin asetuksen (ETY) N:o 2454/93 173-176 artiklassa tarkoitetussa merkityksessä tälle tuotteelle voimassa oleva viimeisin yksikköarvo. 6. Edustavien hintanoteerausten muuntaminen ecuiksi tehdään kyseiselle päivälle laskettua edustavaa markkinakurssia käyttäen. 7. Komissio julkaisee kiinteät ecuina ilmaistut tuontiarvot Euroopan yhteisöjen virallisessa lehdessä. 5 artikla 1. Tulohinnan, jonka perusteella liitteessä luetellut tuotteet luokitellaan Euroopan yhteisöjen tullitariffiin, on oltava tuojan valinnan mukaan yhtä suuri kuin: a) joko sellainen tuotteiden fob-hinta alkuperämaassa, johon on lisätty vakuutus- ja kuljetuskustannukset yhteisön tullialueen rajoille, jos tämä hinta ja nämä kustannukset ovat tiedossa tuotteiden tulliselvitystä tehtäessä. Jos edellä tarkoitetut hinnat ovat yli 8 prosenttia korkeammat kuin kiinteä tuontiarvo, tuojan on annettava asetuksen (ETY) N:o 2454/93 248 artiklan 1 kohdassa tarkoitettu vakuus, joka on yhtä suuri kuin tullit, jotka tuoja olisi maksanut, jos tuotteiden luokittelu olisi tehty kyseiseen erään sovellettavan kiinteän tuontiarvon perusteella; b) tai sellainen tulliarvo, joka on laskettu asetuksen (ETY) N:o 2913/92 30 artiklan 2 kohdan c alakohdan mukaisesti ja jota sovelletaan ainoastaan kyseisiin tuontituotteisiin. Tässä tapauksessa tullit vähennetään 4 artiklan 1 kohdassa vahvistetuin edellytyksin. Tässä tapauksessa tuojan on annettava asetuksen (ETY) N:o 2454/93 248 artiklan 1 kohdassa tarkoitettu vakuus, joka on yhtä suuri kuin tullit, jotka tuoja olisi maksanut, jos tuotteiden luokittelu olisi tehty kyseiseen erään sovellettavan kiinteän tuontiarvon perusteella; c) tai kiinteä tuontiarvo, joka on laskettu tämän asetuksen 4 artiklan mukaisesti. 2. Tuojalla on käytettävissään yhden kuukauden määräaika kyseisten tuotteiden myynnistä laskettuna neljän kuukauden määräajan rajoissa vapaaseen liikkeeseen luovuttamista koskevan ilmoituksen hyväksymispäivämäärästä osoittaakseen, että erä on myyty ehdoin, jotka varmistavat 1 kohdan a alakohdan toisessa alakohdassa tarkoitettujen hintojen todenperäisyyden, tai määrittääkseen 1 kohdan b alakohdassa tarkoitetun tulliarvon. Jomman kumman edellä mainituista määräajoista noudattamatta jättäminen aiheuttaa annetun vakuuden menettämisen, sanotun kuitenkaan rajoittamatta 3 kohdan säännösten soveltamista. Annettu vakuus vapautetaan, jos myyntiehtoihin liittyvät todisteet on annettu tulliviranomaisia tyydyttävällä tavalla. Päinvastaisessa tapauksessa vakuus menetetään tuontitullien maksuksi. 3. Toimivaltainen viranomainen voi pidentää enintään kolmella kuukaudella edellä 2 kohdassa tarkoitettua neljän kuukauden määräaikaa tuojan asianmukaisesti perustellun hakemuksen perusteella. 4. Jos toimivaltaiset viranomaiset toteavat tarkastustilanteessa, että tämän artiklan edellytyksiä ei ole noudatettu, ne toteuttavat asetuksen (ETY) N:o 2913/92 220 artiklan mukaisten tullien kantamisen. Kannettavien tai kannettavaksi tulevien tullien määrän vahvistamiseksi otetaan huomioon tavaran vapaaseen liikkeeseen luovuttamisen päivämäärästä tullien kantamispäivämäärään juokseva korko. Sovellettava korkotaso on perimistoimiin kansallisessa oikeudessa sovellettava voimassa oleva korko. 6 artikla Asetus (ETY) N:o 2118/74 on edelleen voimassa kunkin liitteessä luetellun tuotteen osalta niiden markkinointivuoden 1995/1996 alkuun asti. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan kuhunkin liitteessä lueteltuun tuotteeseen markkinointivuoden 1995/1996 alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 292, 12.11.1994, s. 3 (3) EYVL N:o L 387, 31.12.1992, s. 1 (4) EYVL N:o L 320, 22.12.1993, s. 32 (5) EYVL N:o L 302, 19.10.1992, s. 1 (6) EYVL N:o L 253, 11.10.1993, s. 1 (7) EYVL N:o L 235, 9.9.1994, s. 6 (8) EYVL N:o L 220, 10.8.1974, s. 20 (9) EYVL N:o L 28, 5.2.1993, s. 45 LIITE >TAULUKON PAIKKA>